Hoyningen-Huene

Hoyningen genannt Huene (ka Huene või Hüne, Huegenen gen. Huene, parun Hoiningen gen. Hüene, parun Huene-Hoyningen; parun Hoynigen-Huene ; vene Гюне (Гине), Гюгенен-Гуне, Гойнинген-Гюне, Гюне-Гойнинген) on baltisaksa põline aadlisuguvõsa. 

Suguvõsa oli immatrikuleeritud Kuramaa (Nr.25), 1746 Eestimaa (Nr.216), 1785 Saaremaa (Nr.43) ja 1818 Liivimaa (Nr.320) rüütelkonna aadlimatriklisse.

Suguvõsa üks liin algab Karl Friedrich von Huenest, kes 6. veebruaril 1729 võeti Eestimaa rüütelkonna liikmeks ja kes pärineb Kuramaa hertsog Wilhelmi õuemarssalist Marten von Hüenegenist. Neile kuulus mitu mõisa Saaremaal. Teine liin algab Lehtse mõisa ostnud Otto Eberhard von Huenest (1730–1788), kelle poola sõjaväelasest isale kuulusid mitmed mõisad Leedus ja Mazbērstele (Klein-Bersteln) Bauska lähedal Kuramaal..

3. aprillil 1862 sai suguvõsa senati ukaasiga (Nr. 2823) Vene tunnustuse parunitiitlile (vabahärratiitlile) ja 12. augustil 1863 sama tunnustuse ka Preisimaal, Preisi kindralleitnant Wilhelm von Hoiningen (1790–1858) järglastele.

Mõisad
Suuremad mõisad: Lehtse (Järvamaa 13 560 ha); Orjaku (Läänemaa, 12 830 ha); Eidapere (Pärnumaa, 7554 ha).

Suguvõsa liikmeid
 Carl Johan von Hüenegen-Hüene (1661–1743), Adila mõisa pärushärra, Rootsi major, Vene kindral, kelle vapi ja trofeedega kaunistatud tekstidraperiiga hauaplaat asub Tallinna Toomkirikus

 George von Hoyningen-Huene (1758–1835), Vaimastvere harust pärit Liivimaa õuekohtu president, tõeline riiginõunik, 1818. immatrikuleeriti Liivimaa rüütelkonda   
 Jakob von Huene (1769–1813; ru), Vaimastvere pärushärra, Leipzigi lahingus hukkunud Vene kahurväe kindralmajor  

 Vabahärra Theodor Hoyningen-Huene (1813–1880), Navesti, Lelle ja Eidapere mõisnik

 Bernhard von Hoyningen-Huene (1817–1900), Vene kindralmajor 
 Vabahärra Alexander von Hoyningen-Huene (1824–1911), Saaremaalt Kuusnõmmelt pärit tõeline riiginõunik, Simbirski tsiviilkuberner (1869), Tema Keiserliku Majesteedi Isikliku  Kantselei 4. osakonna haldur (барон Гойнинген-Гюне Александр Федорович) 
 Bernhard von Hoyningen-Huene (1829–1889), Saaremaa Loona pärushärra, tõeline riiginõunik, senaator
 Vabahärra Emil von Hoyningen-Huene (1841–1917), tõeline salanõunik (1908), Riiginõukogu liige, Püha Aleksander Nevski ordeni kavaler, (Эмилий Фёдорович фон Гойнинген-Гюне)
 Friedrich von Hoyningen-Huene (1843–1921), lepidopteroloog.
 Vabahärra Alexander von Hoyningen-Huene (1861–1933), riigisekretär, riiginõunik. (Гойнинген-Гюне, барон, Александр Александрович)
Hermann Christof von Hoyningen-Huene (1772–1845), Hoyningen-Huene Järvakandi suguvõsaliini asutaja
 Vabahärra Oskar Hoyningen-Huene (1860–1918 Venemaal asumisel), Eidapere pärushärra, Järvakandi, Vahakõnnu ja Lellapere mõisnik, Eestimaa rüütelkonna maanõunik, parun Roman Ungern von Sternbergi kasuisa 
Parun Woldemar Karl Ferdinand von Hoyningen-Huene (1871–1928), Haaslava mõisa rentnik
Parun Arthur Eduard Bernhard von Hoyningen-Huene (1869–1936), Eesti arhitekt
 Vabahärra Friedrich von Huene (1875–1969; de), Prääma mõisniku poeg, Tübingeni Ülikooli paleontoloogia professor, Eestimaa Kirjanduse Ühingu auliige (1925) 
 Vabahärra Oswald von Hoyningen-Huene (1885–1956/63; de), saksa diplomaat, saadik Portugalis (1934–1945)
 Vabahärra George Hoyningen-Huene (1900–1968; en), Navesti mõisa pärushärra, moefotograaf
 Hans Alexander Hoyningen-Huene / Hüene (1901–), Martna vallas sündinud Vabaduse Risti kavaler
 Vabahärra Armin Hagen von Hoyningen-Huene, tuntud kui Peter Berlin (sündinud 1942; de), saksa-ameerika fotograaf, pornofilminäitleja
 Paul Hoyningen-Huene (sündinud 1946; de), saksa teadusfilosoof

Preisimaa haru
Wilhelm von Hoiningen (1790–1858), Preisi kindralleitnant
Vabahärra Anselm von Hoiningen (1817–1882)
Vabahärra Ernst von Hoiningen (1849–1924; de), Preisi jalaväekindral ja poliitik, sõjaväeatašee Prantsusmaal
Vabahärra Karl von Huene (1837–1900; de), Preisi sõjaväelane ja poliitik

Hesseni haru
Georg Christopher von Huene (suri 1677), kapten, Fürstenau komandant

Vaata ka
Honningen Neuwiedi juures
Höinghausen Unna juures
Höingen Soesti juures
Hüningen Baseli juures
Gerdt Huyn van Amstenrade (ka Gerdt Hüne), viimane Liivi ordu Rakvere foogt.

Viited

Kirjandus
Genealogisches Handbuch der baltischen Ritterschaften, Teil 2 Estland, Bd. 3, Görlitz, 1930, lk.120–136, Par. lk. 16
Genealogisches Handbuch der Oeselschen Ritterschaft, Görlitz, 1935, lk.155–164, Par. lk.673–674
Genealogisches Handbuch der baltischen Ritterschaften, Teil 3 Kurland, Bd. 1, Görlitz, 1939, lk.577–611
Genealogisches Handbuch des Adels, Bd. 16 / Freiherrliche Häuser B, Bd. II; Starke, 1957 / 39 / 78 / 110
Anselm von Hoiningen: Stammtafeln der Freiherrlichen Familie von Hoiningen/Hoyningen gen. Huene / zusammengest. durch Anselm Aug. Freiherr von Hoiningen gen. Huene., Boppard, 1900 Bibliokirje URRAMis

Välislingid
http://www.hoyningen-huene.eu
Hoyningen-Huened külastasid suguvõsa mõisu. Lääne Elu

Eestimaa aadlisuguvõsad
 
Kuramaa aadlisuguvõsad
Kuramaa matrikliaadel
Liivimaa aadlisuguvõsad
Saaremaa aadlisuguvõsad
Saaremaa matrikliaadel